પટના : મુખ્યમંત્રી નીતીશ કુમારે કહ્યું કે બિહારમાં હર હાલતમાં દારૂબંધી લાગુ કરશે. જો કે પરિસ્થિતી અનુસાર તેને તબક્કાવાર રીતે લાગુ કરવામાં આવશે. અમારાં 7 નિશ્ચયો પૈકીનો આ એક નિશ્ચય છે. મુખ્યમંત્રીએ આ વાત રાજધાનીનાં એસકેએમ હોલમાં દારૂબંધી અભિયાનની શરૂઆત કરતા કહી હતી. આ સાથે જ નીતીશે દારૂબંધી અંગેની એક ટેલિફિલ્મ પણ લોન્ચ કરી હતી. મુખ્યમંત્રીએ કહ્યું કે તેઓ હવામાં વાતો નથી કરતા.આંકડાઓ જોઇને ત્યાર બાદ જ નિર્ણય લીધો છે. પીનારા લોકોનાં હિસાબે પૈસા પણ નહોતા આવી રહ્યા.